Di tidet, u s umata, tissiwin-agi i merra tuɣ beṭṭlent (ɣabent) ɣef umussu yesuturen tamaziɣt. Ilaq ad d-iniɣ kan ayen yellan, ur ttankareɣ ara belli tudsiwin-ag llant tteddunt akked tekti n tmaziɣt, u llant diɣen liḥalat timadnanin, i yettnadin ad d-ilint lemɛawnat s tdukli, lamaɛna ur llin ara d yiwen n ugraw n tusnemdant i yrefden deg usuter n tmaziɣt. Acku iẓuran-is n udrum-adelsan (ethno-culturelle), ihi « tirbaɛin » tiqbayliyin llant –am terbaɛin tizzayriyin nniḍen– la sarament ad d-teḍru tmufirt (surprise) deg tsertit akked/neɣ adamsan i wakken ad sen-yefk adabu azref i wakken ad selḥun liḥala akken i as-yehwa. Tirbaɛin (taggagin, techno-bureaucratique, neɣ « tiburjwaziyin ») cuddent aṭas ɣer udabu, i yesḥbibiren ɣef umkan-nsent, d ayen i yeǧǧan adabu ad yekukru akken ad tent-yebḍu, ya lukan ad d-yili d beṭṭu asnaktan, u ad yuɣal ɣer wannar n umennuɣ d umceččew (yekkaten) ɣef tmaziɣt, acku yal yiwen seg-neɣ yeẓra akken iwata abrid-agi i ḍefren yewɛer, u tagara-is ur tban ara.